Registrasie by verskeie universiteite ontwrig | Maroela Media
AfriForum Jeug het vandag 'n skrywe aan die Universiteit van die Vrystaat (UV) se bestuur gerig, waarin optrede teen studenteraadslede (SR) en ander betogers geëis word. Dit nadat die 2020-registrasieproses aanhoudend ontwrig is.
Lede van die South African Students' Congress (Sasco) en EFF-studenteleiers het verlede week begin betoog en die registrasieproses ontwrig. Die universiteit het volgens AfriForum egter nog geen voorsorgmaatreëls getref om die betoging te beëindig nie. "Personeel wat studente met hul registrasie help, word geïntimideer en daar word op hulle geskree. Sekuriteitsbeamptes moes hierdie personeel na hul voertuie vergesel," sê Chantelle du Preez, nasionale koördineerder vir AfriForum Jeug.
"AfriForum Jeug het 'n dringende skrywe aan Pura Mgolombane, die dekaan van studentesake, gerig waarin ons vra dat die bestuur onmiddellik optree teen die betogers en dat die nodige voorsorgmaatreëls getref word om studente en personeel se veiligheid te verseker," sê Du Preez.
"AfriForum se veiligheidspan is op 'n gereedheidsgrondslag om lede en nie-betogende studente by te staan, sou die universiteit nie bevoeg wees om hul studente se veiligheid te waarborg nie," sê Joseph Renaud, AfriForum se hoof vir gemeenskapsveiligheid in die sentraalstreek.
Intussen is registrasie by die Universiteit van KwaZulu-Natal en verskeie van Unisa se kampusse Maandag opgeskort nadat betogende studente die proses ontwrig het. Studente is ontevrede oor die feit dat hulle eers 15% van hul historiese studieskuld moet vereffen voordat hulle registreer. Hulle is ook boos omdat universiteite klasgelde en die koste van verblyf opgestoot het. Die Suid-Afrikaanse Unie vir Studente het Sondag gedreig om registrasie aan al 26 universiteite in die land stop te sit, nadat 'n vergadering met die minister van hoër onderwys en tegnologie, dr. Blade Nzimande, oor dié sake nie na wense verloop het nie.
Waar stop dit?
En as hulle nie slaag nie, dan gaan hulle ook afbrand…
Hulle is mos nou mooi groot om te besef dat kostes styg. Dan nie? Hulle redeneer en tree op soos klein stoute kindertjies. Gooi tantrums.
Die geweldenaars moet verwyder word en nie weer op Kampus tiegelast word nie. Hulle stel nie in studie belang nie. Maar nie die Regering of Universiteits owerhede het die moed om.op te tree nie.
Almal "gelyk" maar sommiges net meer gelyk as ander…
Ons het n 2de jaar PUK student, baie hardwerkend en bring haar kant. Indien iemand dalk weet van moontlike beurs aansoek plekke vir Biochemie met Chemie as hoofvak laat weet my asseblief. Dankie
So lyk SOSIALISME. Jy kry sonder dat jy dit verdien of daarvoor moet werk. Dié wat die meeste EIS, is dié wat reeds niks bydra nie.